*Projekts*

LATVIJAS REPUBLIKAS MINISTRU KABINETS

2015. gada \_\_. \_\_\_\_\_\_\_\_ Noteikumi Nr.\_\_\_\_\_\_\_

Rīgā prot. Nr.\_\_ \_\_.§)

**Noteikumu projekts „Grozījumi Ministru kabineta**

**2011.gada 19.oktobra noteikumos Nr.815 „Pārresoru koordinācijas centra nolikums””**

*Izdoti saskaņā ar Valsts pārvaldes
 iekārtas likuma 16. panta pirmo daļu*

 Izdarīt Ministru kabineta 2011.gada 19.oktobra noteikumos Nr.815 „Pārresoru koordinācijas centra nolikums” (Latvijas Vēstnesis, 2011, 170.nr.; 2014, 16.nr.) šādus grozījumus:

 1. 3.punktā:

 papildināt aiz vārdiem „Attīstības plānošanas sistēmas likumā” ar vārdiem „Publiskas personas kapitāla daļu un kapitālsabiedrību pārvaldības likumā un citos normatīvajos aktos”;

 papildināt 3.5.apakšpunktu aiz vārdiem „strukturālo reformu,” ar vārdiem „un publiskas personas kapitālu daļu un kapitālsabiedrību pārvaldības”;

 papildināt ar 3.9.apakšpunktu šādā redakcijā:

„3.9. nodrošina valsts kapitālsabiedrību un valsts kapitāla daļu pārvaldības koordināciju un uzraudzību.”;

 2. papildināt ar 4.5.1.apakšpunktu šādā redakcijā:

„4.5.1.izstrādā valsts kapitālsabiedrību un valsts kapitāla daļu efektīvas pārvaldības vadlīnijas un nodrošina aktuālas informācijas publiskošanu par valsts kapitālsabiedrībām un valsts izšķirošajā ietekmē esošajām kapitālsabiedrībām, kā arī ikgadēja publiska pārskata sagatavošanu par valstij piederošajiem aktīviem;”;

 3. papildināt ar 4.5.2.apakšpunktu šādā redakcijā:

„4.5.2.sniedz atzinumus, nodrošina apmācības un konsultē Ministru kabinetu, publiskas personas kapitāla daļu turētājus un kapitālsabiedrības par publiskas personas kapitāla daļu un kapitālsabiedrību pārvaldības jautājumiem;”;

4. izteikt 12.punkta otro teikumu šādā redakcijā: „Centra vadītājs var sniegt priekšlikumus Ministru kabineta locekļiem un Saeimas deputātiem attīstības plānošanas jautājumos, kā arī korporatīvās pārvaldības jautājumos konsultēt Ministru kabinetu, publiskas personas kapitāldaļu turētājus un kapitālsabiedrības.”;

5. papildināt ar 13. 1.punktu šādā redakcijā:

„13. 1 Centrā darbojas konsultatīva, koleģiāla padome, kas nodrošina līdzdalību publiskas personas kapitāla daļu pārvaldības procesā.”.

Ministru prezidente L.Straujuma

Iesniedzējs:

Pārresoru koordinācijas centra vadītājs P.Vilks

13.04.2015.

261

V.Vesperis; 67082812,

vladislavs.vesperis@pkc.mk.gov.lv